KUMITAT PERMANENTI DWAR L-AFFARIJIET BARRANIN U EWROPEJ

(Rapport Uffiċjali u Rivedut)

Laqgħa Nru 40

It-Tnejn, 29 ta' Frar 2016

Stampat fl-Uffiċċju tal-Iskrivan

Prezz €2.50

Laqgħa Nru 40

It-Tnejn, 29 ta' Frar, 2016

Il-Kumitat iltaqa' fil-Palazz, il-Belt Valletta, fis-7.05 p.m.

Il-Minuti tal-Laqgħa Nru 39, li saret fit-18 ta' Jannar 2016, ġew ikkonfermati.

THE CHAIRMAN (Onor. Luciano Busuttil): Nissuġġerixxi li naqbżu item 2 tal-aġenda - nagħmluh aktar tard - u ngħaddu mill-ewwel għal items 3 u 4 peress li stedinna uffiċjali mill-Ministeri konċernati, sabiex ma nżommuhomx hawn aktar milli meħtieġ billi diġà kienu ġew l-aħħar darba.

Item 3 huwa dwar id-diskussjoni fuq ir-ratifika mill-Gvern tal-Ftehim dwar il-Kummerċ bejn l-Unjoni Ewropea u l-Amerika Ċentrali, skont artiklu 4 (2) tal-Att dwar l-Unjoni Ewropea.

Fil-fatt, diġà ġie ċċirkolat mal-Membri memorandum approvat mill-Kabinett.

Nistieden li jiġu mal-Mejda lis-Sur David Sammut mill-Ministeru għall-Finanzi, u lis-Sur Jeffrey Bugeja mill-Ministeru għall-Ekonomija, Investiment u Intrapriżi Żgħar sabiex jagħmlu l-preżentazzjoni qasira dwar dan il-ftehim, u x'effett jista' jkollu fuq Malta.

Imbagħad, nistieden lill-Onor.

Membri biex jagħmlu l-kummenti u mistoqsijiet tagħhom.

Meta tagħmlu l-interventi, jekk jogħġobkom, identifikaw ruħkom.

DISKUSSJONI DWAR IR-RATIFIKA MILL-GVERN TAL-FTEHIM DWAR KUMMERĊ BEJN L-UNJONI EWROPEA U L-AMERIKA ĊENTRALI SKONT ART.

4 (2) TAL-ATT DWAR L-UNJONI EWROPEA

IS-SUR DAVID SAMMUT (Economic Policy Department fil-Ministeru għall-Finanzi): Sur President, jien nieħu ħsieb id-Direttorat tal-International Economic Relations, fejn naraw dak kollu li għandu x'jaqsam mal-Common Commercial Policy tal-Ewropa.

Il-Common Commercial Policy hija l-area fejn it-trattati u l-ftehim kummerċjali jiġu nnegozjati min-naħa tal-Kummissjoni Ewropea għan-nom tal-Unjoni Ewropea.

F'dan il-każ partikolari, qegħdin nitkellmu fuq association agreement li fih element ta' kummerċ, jiġifieri hemm ftehim ta' kummerċ mal-Amerika Ċentrali.

Meta qed ngħidu Amerika Ċentrali, qegħdin ninkludu lista ta' pajjiżi li huma l-Costa Rica, El Salvador, il-Gwatemala, il-Honduras, in-Nikaragwa u l-Panama.

Dan il-ftehim partikolari jinkludi element ta' tariff reduction, jiġifieri bejn l-EU u l-Amerika Ċentrali qegħdin jinqatgħu tariffi fuq ċerti prodotti, bħalma huma manufactured goods, fisheries u agrikoltura.

Issa, hemm ċerti setturi sensittivi fejn xorta ma jinqatgħux id-duties, jew inkella jinqatgħu abbażi ta' tariff rate quotas, jiġifieri jkollok quotas fejn jinqatgħu t-tariffi imma, beyond those quotas, jibdew japplikaw ċerti tariffi.

Dawn huma salvagwardji għaż-żewġ partijiet.

Apparti l-element tat-tariffi, hemm ukoll element ta' ċerti standards, partikolarment fejn għandek technical barriers to trade.

In-negozjati jipprovaw jindirizzaw dawn it-technical barriers to trade, u ħaġa li tista' ssir hija li jkun hemm armonizzazzjoni fir-regolamentazzjoni u standards bejn il-partijiet.

Biex inżid ma' dan li qed ngħid fuq l-istandards, element importanti huwa mhux biss l-istandardisation bejn l-Unjoni Ewropea u l-Amerika Ċentrali, imma standardisation fl-Amerika Ċentrali stess, għax wieħed mill-impedimenti biex tkun tista' tinnegozja u tikkrea l-kummerċ huwa l-kummerċ bejn il-pajjiżi stess tal-Amerika Ċentrali.

Apparti minn dawn l-elementi, hemm ukoll elementi ta' market access tas-servizzi u fl-investiment, inkluż, pereżempju, moviment ta' nies, intra-corporate transferees mill-Ewropa għall-Amerika Ċentrali jew bil-kontra.

Dawn il-pajjiżi huma f'livell ta' żvilupp inqas mill-Ewropa, jiġifieri ekonomikament mhuwiex l-aktar reġjun kbir fl-Amerika, għax qegħdin nitkellmu fuq popolazzjoni ta' 42 miljun ruħ f'dan ir-reġjun.

Bħala trattat mhuwiex trattat li se jkun hemm xi benefiċċji enormi minnu; però, il-benefiċċji xorta se jkunu pożittivi.

Apparti dawn l-affarijiet li semmejt fuq servizzi, market access u oħrajn, għandek elementi ta' anti-competitive practices, fejn it-trattat jipprova jindirizza issues fejn jidħol aktar ...

FRANCIS ZAMMIT DIMECH: Qed tirreferi għat-technical barriers?

IS-SUR DAVID SAMMUT: Hemm aktar kompetizzjoni u inqas sussidji li jagħmlu ħsara lill-kummerċ.

Pereżempju, jekk pajjiż fl-Amerika Ċentrali qed jissussidja settur partikolari ta' interess għalina, dan ovvjament se jagħmlilna l-ħsara.

FRANCIS ZAMMIT DIMECH: Għax mhux qed jikkompeti on a level playing field.

IS-SUR DAVID SAMMUT: Eżattament!

Hemm ukoll l-idea ta' trasparenza.

Aktar kemm navvanzaw fin-negozjati – dan it-trattat ovvjament hu magħluq – hemm din l-idea ta' trasparenza li qed tidħol f'ħafna ftehim ta' negozjati ma' pajjiżi terzi.

Għandek ukoll l-element ta' dispute settlement bejn il-partijiet; jiġifieri, jekk ċerti partijiet mill-ftehim mhumiex qed jiġu rispettati mill-partijiet f'dan il-ftehim, għandek dispute settlement system fejn waħda min-naħat tista' ttella' lill-oħra biex tissettilja din il-problema li hemm.

Element importanti ta' dan il-ftehim huwa l-idea li nipprovaw niżviluppaw south trade wkoll.

Kif għedt qabel, għandek l-integrazzjoni tal-pajjiżi fl-Amerika Ċentrali bħala element importanti ta' dan il-ftehim.

Pereżempju, hemm l-idea li jkollok single administrative document għad-dwana, jiġifieri min se jesporta lejn dawn il-pajjiżi jaf ma xiex se jiltaqa'.

Ikollok anke duties li japplikaw għar-reġjun kollu fl-Ewropa, jiġifieri d-duties fuq ċerti prodotti japplikaw mal-Ewropa kollha.

Din hija l-intenzjoni li se tapplika anke fl-Amerika Ċentrali.

F'dan il-ftehim għandek ukoll l-element ta' żvilupp sostenibbli.

Din hija xi ħaġa li daħlet f'dawn l-aħħar seba' snin fejn hemm l-idea li jkollok kapitlu fi ftehim li jkopri l-iżvilupp sostenibbli.

Żvilupp sostenibbli jinkludi, pereżempju, rikonoxximent ta' ċertu labour standards u environmental multilateral agreements.

Apparti minn hekk, għandek l-element li dan il-ftehim qed jistimula l-idea ta' konsultazzjoni mas-soċjetà ċivili, anke b'kumitati speċifiċi li jinkludu s-soċjetà ċivili.

Bħala kummerċ, biex nagħtikom idea fuq l-aħħar ħames snin, mill-2010 sal-2015 kellna total ta' import value ta' ftit aktar minn €30 miljun mill-Amerika Ċentrali.

Bħala export value kellna €9 miljun, u kien hemm trade gap ta' €21.5 miljun.

Mhijiex eżattament fil-memo; il-memo … (Interruzzjonijiet) Bħala data ta' exports, jista' jkun li tinkludi r-re-exports, jiġifieri xi prodotti li qegħdin nimportaw u nesportaw, partikolarment għandek fuel oils.

Naħseb li din hija a re-export ta' €4.35 miljun lejn il-Panama.

Aħna naħsbu li dan huwa a re-export; fil-fatt, kienet transazzjoni waħda lejn il-Panama fl-2014, jiġifieri ma naħsibx li … (Interruzzjonijiet) Aħna dħalna fi ftit aktar fid-dettall, u din id-data li qegħdin taraw hawnhekk forsi hija ftit aktar antika; però, anke …

THE CHAIRMAN: Fil-fatt, fir-rapport hemm li fl-2010 kien hemm import ta' €20 miljun mill-Panama.

IS-SUR DAVID SAMMUT: Eżattament!

Mill-informazzjoni li ġibna mill-NSO jirriżulta li ħafna mill-imports mill-Panama huma ships, boats and floating structures.

Naħseb li din tirrifletti l-ekonomija tal-Panama u l-focus li għandhom fuq is-settur marittimu.

Hawnhekk irreferejna wkoll għal printed materials, books u newspapers bħala major export.

Bħala imports, nimportaw ħafna banana mill-Costa Rica fejn, pereżempju, kien hemm valur ta' €2 miljun fl-importazzjoni.

Jekk tara d-data, tara ħafna one-offs; pereżempju, kien hemm one-off ta' €1.337 miljun f'settur wieħed speċifiku.

THE CHAIRMAN: Qegħdin nitkellmu wara l-2013?

IS-SUR DAVID SAMMUT: Qegħdin nitkellmu …

FRANCIS ZAMMIT DIMECH: Bilfors li wara l-2013 għax qabel m'għandekx dawn iċ-ċifri.

IS-SUR DAVID SAMMUT: Skont hawnhekk, dan kien fl-2013.

FRANCIS ZAMMIT DIMECH: Sal-2013, it-total tas-snin kollha li għandek huwa inqas minn €0.5 miljun, jiġifieri jekk kellek €1 miljun imports, bilfors li kienu mill-2014 'il quddiem.

IS-SUR DAVID SAMMUT: Għandna export €1.3 miljun.

THE CHAIRMAN: Export ta' €1.3 miljun lejn in-Nikaragwa.

IS-SUR DAVID SAMMUT: Eżatt, lin-Nikaragwa.

Fil-fatt, lejn in-Nkaragua għandna €1.37 miljun exports f'bank notes.

Hawnhekk dħalna f'aktar dettall fis-CN codes biex naraw ir-relazzjonijiet kummerċjali.

(Interruzzjonijiet) Jekk taqta' dak l-ammont partikolari, overall ġieli jkun hemm trade surplus.

Fil-fatt, dan kien fl-2010.

THE CHAIRMAN: Grazzi.

Nistaqsi jekk l-Onor.

Membri għandhomx mistoqsijiet jew kummenti x'jagħmlu wara l-preżentazzjoni tal-uffiċjal mill-Ministeru.

L-Onor.

TONIO FENECH: Il-Messiku qiegħda kklassifikata man-North America?

F'liema ftehim taqa'?

Il-Messiku qiegħda fin-NAFTA, u issa hemm ukoll it-TPP, jiġifieri t-Trans-Pacific Partnership.

TONIO FENECH: Inti semmejt issues ta' trasparenza.

X'inhuma l-issues li speċifikament l-Unjoni Ewropea qed titlob minn dawn il-pajjiżi?

IS-SUR DAVID SAMMUT: Pereżempju, hemm it-trasparenza fuq is-sussidji.

Dan xogħol li ġej fil-multilateral fid-WTO; jiġifieri, hemm ħafna xogħol biex, kemm jista' jkun, jiżviluppaw dixxiplina ħalli, fi ftehim partikolari, pajjiż jgħid x'qed jagħmel bħala sussidji, u dan biex il-pajjiż l-ieħor ikun jaf fejn qed ikun uncompetitive fil-pajjiż l-ieħor.

THE CHAIRMAN: Hawn aktar mistoqsijiet jew kummenti?

(Onor. Membri: No) Nirringrazzja lis-Sur Sammut u lis-Sur Bugeja tal-għajnuna u anke tal-preżenza tagħhom fil-laqgħa preċedenti.

Hawn xi kummenti kuntrarji għal din ir-ratifika?

(Onor. Membri: No) Għalhekk, se nirrapporta lill-Kamra li saret id-diskussjoni, kif jitlob l-artiklu 4 (2) tal-Att dwar l-Unjoni Ewropea, u li ġie rreġistrat qbil.

Se nkun qed inqiegħed kopja ta' dan il-ftehim fuq il-Mejda tal-Kamra.

PROPOSTA GĦAL OPINJONI MOTIVATA

F'dan ir-rigward, diġà ġiet iċċirkolata l-pożizzjoni tal-Gvern approvata mill-Kabinett, kif ukoll abbozz ta' opinjoni motivata sottomessa mill-Ministeru għat-Trasport u Infrastruttura.

Lucienne Meilak u s-Sur George Borg Marks mill-Ministeru għat-Trasport u Infrastruttura sabiex jispjegawlna kif din il-proposta se tolqot lil Malta, u l-ħtieġa li tintbagħat opinjoni motivata lill-President ta' tliet istituzzjonijiet tal-Unjoni Ewropea biex tirrifletti t-tħassib tagħna.

LUCIENNE MEILAK (Ministeru għat-Trasport u Infrastruttura): Meta konna qegħdin neżaminaw il-proposta, ħadna inkonsiderazzjoni li din hija waħda mill-proposti fil-qafas tal-istrateġija tal-Unjoni Ewropea fuq l-avjazzjoni.

L-għan ta' din l-istrateġija u proposta huwa li tlesti s-settur tal-avjazzjoni għal sfidi li se jkollu fil-ġejjieni.

Il-proposta stess tagħmel referenza għal forecasts fejn hu mistenni li s-settur tal-avjazzjoni se jikber b'50% sal-2035.

Għalhekk, hemm diversi komponenti ta' din il-proposta.

Hemm il-komponent tas-sigurezza, fejn is-safety jiġi dejjem l-ewwel u qabel kollox.

Hemm il-possibilità li jitneħħew dawk ir-regolamenti li huma żejda.

Hemm ukoll l-aspett ta' tkabbir ta' impjiegi f'dan is-settur.

Il-problema li qed naraw fl-avjazzjoni ċivili fejn aħna wrejna t-tħassib tagħna kienet fuq l-oversight, għax qed tagħti poteri lill-European Aviation Safety Agency (EASA) f'qasam li s'issa huwa fil-kompetenza tal-istat u mhux tal-EU.

Fuq dan il-punt, se nistieden lir-rappreżentant tad-Direttorat tal-Avjazzjoni Ċivili biex jispjega l-oġġezzjoni tagħna.

IS-SUR GEORGE BORG MARKS (Direttur Ġenerali, Avjazzjoni Ċivili, Transport Malta): Kif qalet tajjeb is-Sin.

Meilak, qegħdin noġġezzjonaw għal din il-proposta fuq tliet punti prinċipali.

L-ewwel wieħed huwa fuq min hu responsabbli għas-sorveljanza fuq is-sigurezza tal-avjazzjoni ċivili.

It-tieni huwa fuq kif, fl-opinjoni tagħna, hemm żidiet fil-piżijiet amministrattivi u spejjeż żejda, kemm għall-pajjiż kif ukoll għall-operaturi li jkollhom iħallsu għas-servizz tal-aġenzija tal-Ewropa.

It-tielet punt kważi kważi huwa l-aktar wieħed li jdejjaqna, u dan jittratta l-introduzzjoni ta' Atti Delegati li jippermettu lill-European Aviation Safety Agency (EASA) li tidħol direttament fuq l-Istat.

Aħna nħossu li b'hekk, is-sovranità tal-istat qed tiġi mfixkla.

Jekk naraw l-ewwel punt, ir-responsabilità tas-sorveljanza fuq is-sigurezza toħroġ direttament mill-International Civil Aviation Organisation u mhux mill-EU.

Issa, l-entità f'pajjiżna li hija responsabbli għal din it-tip ta' sorveljanza hija d-Direttorat tal-Avjazzjoni Ċivili f'isem l-Istat.

Għalhekk inħossu li d-dritt li jinħarġu liċenzji u ċertifikati lill-operaturi biex joperaw taħt il-bandiera Maltija għandu jkun dritt tal-Istat u mhux tal-EU.

Barra minn hekk, peress li din hija sorveljanza fuq l-operaturi – il-piloti u l-kontrolluri – u fuq l-affarijiet l-oħra li għandhom x'jaqsmu mal-avjazzjoni ċivili, jekk dan id-dritt jingħata lill-EASA, allura għandna problema.

Illum, ninsabu f'sitwazzjoni fejn nagħmlu sorveljanza fuq dawn in-nies kollha li għandhom x'jaqsmu mal-avjazzjoni ċivili, u regolarment inkunu sorveljati mill-EASA f'dan ir-rigward; jiġifieri, aħna għandna xi ħadd li jieħu ħsieb li jara li aħna nagħmlu l-affarijiet sew.

Jekk l-EASA tingħata dan id-dritt biex tagħmel ix-xogħol hi, allura min se jawditja lill-EASA?

Il-funzjoni tagħna x'se tkun?

Se niġu funzjonarji tal-EASA?

Jien inħoss li m'għandniex nerħu dan id-dritt minn taħt idejna.

Jekk l-EASA tagħmel dan ix-xogħol, se jkun hemm proċeduri u piżijiet amministrattivi li joħorġu mill-operat tal-EASA.

Dawn min se jħallas għalihom?

Parti minnhom se jħallashom l-Istat, jiġifieri hemm piżijiet finanzjarji fuq l-Istat u fuq l-operatur.

L-operatur, biex juża s-servizzi tal-avjazzjoni ċivili li jingħataw mill-Istat, kemm mid-Direttorat tiegħi kif ukoll mill-kontrolluri tal-ajru, se jkollu jħallas skont it-tip ta' ajruplan u skont minn fejn jidħol sa fejn joħroġ mill-ispazju tal-ajru li jimmaniġġja l-control tower Malti.

Għalhekk, inħossu li biex l-EASA tkun tista' tkompli taħdem u tagħmel dan ix-xogħol, tkun trid titħallas mill-Istat u mill-operaturi.

Fil-preżent, aħna kompetittivi ħafna u nistgħu nattiraw operaturi li jgħaddu mill-ispazju tal-ajru immaniġġjat minn Malta u, jekk l-ispejjeż tagħna jogħlew, l-operatur se jħallas aktar u jippreferi jgħaddi minn spazji oħrajn.

Illum, kif tafu, l-ispazju tal-ajru Libjan huwa magħluq; però, ladarba jinfetaħ, dan se jkun kompetitur kbir tagħna.

Diġà għandna t-Tuneżija li hija kompetitur tagħna u, jekk jinfetaħ l-ispazju tal-ajru Libjan, se jkollna kompetitur ikbar, speċjalment jekk l-ispejjeż tagħna jogħlew.

L-ispejjeż li jħallsu l-operaturi huma relattivament baxxi, u nħossu li żieda fl-ispejjeż u fil-prezzijiet li jħallsu l-operaturi tkun ta' detriment għall-pajjiż.

L-aħħar punt li semmejt kien fuq dawn id-drittijiet li jingħataw lill-EASA.

Illum, l-EASA, bħala awtorità tal-EU, għandha d-dritt li, jekk tħoss li aħna, bħala r-regolatur, m'aħniex nagħmlu dak li suppost nagħmlu, tiġi tagħmlilna audit fi kwalunkwe ħin u, jekk tħoss li hemm safety concerns, l-EASA għandha d-dritt li twaqqafna.

S'issa, nirringrazzjaw lill-Mulej, dejjem kellna riżultati tajbin.

Jien niftaħar bl-operat tad-Direttorat u tal-kontrolluri tal-ajru.

Aħna nħossu li jekk nagħtu d-dritt lill-EASA biex tagħmel dan it-tip ta' xogħol, din tista', fi kwalunkwe ħin, mingħajr ma toqgħod tagħti kas jekk hemmx safety concerns jew le, taqbad u tgħidli biex nagħlaq il-bieb, immur id-dar għax se taħdem hi.

Inħoss li jekk dan id-dritt jittieħed minna, allura qed ittellfilna mis-sovranità tal-pajjiż.

Għalhekk, nitolbu lill-Parlament biex joġġezzjona għal din il-proposta taħt il-prinċipju tas-sussidjarjetà li joħroġ mit-Trattat dwar il-Funzjonament tal-Unjoni Ewropea u b'hekk, din il-proposta għandha tintbagħat lura u ma ssirx aktar diskussjoni fuqha.

THE CHAIRMAN: Grazzi.

Hawn xi kummenti jew mistoqsijiet?

L-Onor.

DEO DEBATTISTA: X'inhu l-iskop tal-EASA li tagħmel dan?

IS-SUR GEORGE BORG MARKS: Se nitkellem mill-opinjoni personali tiegħi.

Jien ilni fil-qasam tal-avjazzjoni ċivili għal kważi 38 sena u, meta dħalna fl-EU, kont involut ħafna fl-affarijiet relatati mal-EU.

Aktar ma jgħaddi ż-żmien, l-EASA aktar qed tingħata drittijiet u funzjonijiet li qabel ma kellhiex, a skapitu ta' entitajiet oħra, fosthom l-Eurocontrol, li forsi ġieli smajtu biha.

Jien nibża' li jekk nibqgħu sejrin hekk, l-EASA se tiġi s-super power fl-avjazzjoni ċivili.

Jien ma naqbilx ma' dan.

Naħseb li fit-territorju Malti għandu jkun il-Gvern Malti u l-Istat Malti li jżomm dan id-dritt.

DEO DEBATTISTA: Taħseb li hemm skop li l-EASA tagħmel hekk?

IS-SUR GEORGE BORG MARKS: L-iskop huwa l-kontroll assolut li, fl-opinjoni tiegħi, il-Kummissjoni Ewropea tipprova dejjem teżerċita fuq l-Istati membri.

DEO DEBATTISTA: Tonqsilna l-area li nieħdu ħsieb?

IS-SUR GEORGE BORG MARKS: Le, dik m'għandhiex x'taqsam!

Dik toħroġ mill-International Civil Aviation Organization u jekk, allaħares qatt, ikun hemm – u kellna fil-passat każi min-naħa tat-Tuneżini – proposta jew talba biex l-ispazju tal-ajru mmaniġġjat – mhux tagħna, għax l-ispazju tagħna huwa territorju plus l-ibħra territorjali, li huwa bejn wieħed u ieħor 5%, 6% mill-ispazju kollu li nimmaniġġjaw – iridu jsiru diskussjonijiet u aħna, bħala pajjiż, se noġġezzjonaw, u allura l-proposta ma tgħaddix.

THE CHAIRMAN: Qabel ma nkomplu, se ngħaddi għal aktar kummenti mir-Research Analyst wara x-xogħol li għamlet fuq din il-kwestjoni.

EMMA ZAMMIT (Research Analyst): Nirringrazzjakom talli ġejtu biex tispjegaw f'aktar dettall.

Onor. Debattista, forsi nista' nirrispondi l-mistoqsija tiegħek fir-rigward tal-EASA u l-irwol tagħha.

L-irwol tal-EASA huwa li jipprovdi sigurtà fuq bażi Ewropea meta Malta taqa' wkoll taħt l-ICAO, li huwa l-International Civil Aviation Organization.

Forsi l-EASA qed tidħol fi rwol li diġà qed tidħol fih l-ICAO, jiġifieri qed tirrepeti ċerti affarijiet li diġà qegħdin isiru fuq bażi Ewropea.

Din diġà kienet ippreżentata lill-Kumitat ftit ilu; fil-fatt, kien hemm mistoqsija fuq l-air space li għandi risposta għaliha, u f'din il-proposta, ma jiġix challenged l-air traffic ta' Malta.

Jien għamilt ir-riċerka tiegħi u qbilt mar-reasoned opinion; però, għandi ftit punti żgħar li nixtieq inżid mat-text, jekk taqblu.

Jien rajt li t-text huwa tajjeb, imma l-Italja għamlu wkoll ir-riċerka tagħhom – għandi ftit kopji għalikom – u fir-reasoned opinion tagħhom, it-Taljani taw breakdown tal-artikli.

Għalhekk, is-suġġeriment tiegħi huwa li ma' din ir-reasoned opinion inżidu wkoll speċifikament fejn Malta ma taqbilx ma' din il-proposta.

THE CHAIRMAN: It-Taljani qed jagħmlu l-istess bħalna, jiġifieri qed jagħtu reasoned opinion?

EMMA ZAMMIT: Eżattament!

It-Taljani żiedu l-artikli fejn spjegaw għalfejn ma jaqblux.

Jien ma mxejtx eżatt mat-Taljani, għax il-liġi Taljana tvarja mil-liġi ta' Malta.

Mistoqsija li għandi għall-Kummissjoni hija fuq il-ground handling services fejn għalissa din hija inizjattiva volontarja tal-Istati membri, u fejn qed jipproponu li s-certification of service providers, li bħalissa qed issir mill-Unjoni Ewropea, tibda ssir self-certified.

Imbagħad, hemm dawk il-mistoqsijiet li …

TONIO FENECH: It-Taljani qed jitolbu hekk?

EMMA ZAMMIT: Le, il-proposta stess qed titlob li l-Istati membri jagħmlu self-certification, jjiġifieri out of the blue, però din mhijiex ċara.

TONIO FENECH: Meta qed tgħid self-certification, jiġifieri d-direttorat Malti jibda jiċċertifika hu, jew qed jgħidu li se nibdew naċċettaw xi sistema ta' self-regulation min-naħa tal-operaturi?

EMMA ZAMMIT: Jekk tridu, nista' naqrahielkom bl-Ingliż:

IS-SUR GEORGE BORG MARKS: Il-ground handling huwa s-servizz li jingħata minn operatur.

Ħa naraw fil-kuntest Malti, għax kważi aħjar biex nifhmu dan il-punt.

Illum, l-operatur tal-ajruport huwa l-Malta International Airport.

Il-Malta International Airport għandha l-obbligu li jipprovdi servizzi ta' posta, baggage handling, fuel, cargo, cleaning tal-ajruplani u affarijiet anċillari.

L-MIA ma tagħmilx dan ix-xogħol hi imma tingaġġa operaturi: hawn Malta għandna tnejn, l-Air Malta u l-Aviaserve.

Dawn iż-żewġ operaturi, bejniethom, jieħdu ħsieb dan it-tip ta' operat, ħlief għall-posta, għax il-posta tiġi direttament mill-Maltapost u titgħabba fuq l-ajruplan minn dawn iż-żewġ operaturi.

Għandek ukoll is-supply tal-aviation fuel li llum tingħata mill-Enemed bil-bowser tagħhom, jiġifieri l-Aviaserve u l-Air Malta m'għandhomx x'jaqsmu ma' dan.

Il-proposta hija li dawn iż-żewġ operaturi jkunu ċertifkati mill-operatur tal-ajruport.

Jien ma naqbilx ma' din il-proposta.

Inħoss li s-sorveljanza tagħna bħala direttorat għandha tkun fuq l-operatur tal-ajruport, għax il-ground handling hija direttiva u mhijiex regolamentazzjoni, jiġifieri aħna bħala stat, kellna l-obbligu li nagħmlu t-traspożizzjoni tagħha li diġà saret.

L-Istat, kif inhu llum, għandna l-operatur tal-ajruport li qed jagħmel ix-xogħol li għandu jagħmel, u aħna naraw li qed jagħmel dan ix-xogħol sew.

Għalija, dik hija l-aħjar sitwazzjoni li jista' jkollna.

Jien ma naqbilx li se nidħlu biex noqogħdu niċċertifikaw lil dawn l-operaturi, jew li l-MIA toqgħod tiċċertifikahom: l-ewwel nett, għax l-MIA m'għandhiex il-kompetenza li tiċċertifika, għax din hija kumpanija privata; jiġifieri, jekk hawn xi ħadd li jrid jiċċertifika, dan huwa l-Istat li jrid joħroġ ċertifikat u mhux kumpanija privata.

Inħoss li jekk din iċ-ċertifikazzjoni se tibda ssir, din għandha tinżamm f'idejn l-Istat.

Jien ma naqbilx li bħala Stat, għandna noħorġu ċ-ċertifikat.

Is-sitwazzjoni kif inhi hija ideali għax l-operatur għandu l-obbligu, jiġifieri l-operatur jitgħabba bir-responsabilità li jara li dan ix-xogħol isir, waqt li aħna, bħala r-regolatur, naraw li l-operatur qed jagħmel xogħlu sew.

Għall-inqas, din hija l-loġika tiegħi.

TONIO FENECH: Ġeneralment, meta l-Istat jintalab biex jiċċertifika xi ħaġa, jagħmel dan għax ikun hemm xi riskju fejn jidħol safety eċċ. Qed ngħidu li l-EASA qed tipprova telimina li ma tużax bagalja?

Naħseb li l-operatur diġà għandu l-obbligu li jara li s-servizz huwa tajjeb u ta' kwalità, għax inkella jiġi fl-inkwiet mal-operaturi tal-ajru.

IS-SUR GEORGE BORG MARKS: Fil-fatt, l-Onor.

Fenech għandu raġun.

L-operatur, dak li qed jipprovdi s-servizz ta' ground handling, għandu l-obbligi tiegħu li, pereżempju, jekk hemm merkanzija li titgħabba fil-hold tal-ajruplan, din titgħabba b'mod sew u b'mod sigur.

Pereżempju, jekk qed iġorr jew jgħabbi dawk li nsejħulhom dangerous goods, li jistgħu jkunu varji – anke ġejjin mill-kamp mediku, fejn jista' jkollok radioactive isotopes li jintużaw fil-mediċina – l-operatur għandu l-obbligu li jara li l-ground handler jgħabbi l-bagalji kif suppost, jiġifieri li jkun żgur li l-metodu kif jitgħabbew huwa sigur.

Kien hemm każi ta' ajruplani – nirringrazzjaw 'il-Bambin li ma kienux ħafna – li diżgrazzjatament waqgħu għax kellhom cargo shift, jiġifieri ma kienx tgħabba sew l-ajruplan u kellu shift tal-cargo waqt il-manuvrar, speċjalment meta jitla', għax jitlef s-centre of gravity.

Irridu niftakru li biex l-ajruplan ikun jista' jtir, dan irid ikun bilanċjat.

Fil-fatt, meta jitgħabbew il-bagalji, ma jitgħabbewx kollha fl-istess hold – għax l-ajruplan għandu tnejn jew tlieta holds skont it-tip ta' ajruplan – u għalhekk ftit bagalji jitgħabbew quddiem, ftit fin-nofs u ftit fuq wara, biex iżomm dejjem dan il-bilanċ.

L-istess japplika għall-passiġġieri, jekk tosserva, meta jkun hemm ajruplan mhux mgħobbi kollu, il-passiġġieri jkunu despersed 'l hawn u 'l hemm.

L-operatur għandu l-obbligu li jara – u hawnhekk hija l-concern li semmejt inti, Onorevoli – li dak il-ground handler qed jagħmel ix-xogħol kif suppost.

Jien inħoss li m'hemmx għalfejn tiċċertifika lill-operatur għax, jekk qed nagħtu ċertifikat bħala regolatur lill-operatur tal-ajruport, din qed tiġi inkluża fis-sorveljanza li aħna nagħmlu fejn, fost affarijiet oħrajn, hemm ir-rescue and fire fighting services, id-dwal tal-aerodrome, l-asfalt tar-runway u tat-taxiway, kif jipparkjaw l-ajruplani u l-metodoloġija, li hija responsabilità tal-MIA.

Dawn kollha jagħmlu parti miċ-ċertifikazzjoni tal-MIA.

Jekk diġà qed nagħmlu dan ix-xogħol, allura ma nara l-ebda skop li għandu jingħata ċertifikat ieħor lill-ground handler.

THE CHAIRMAN: Fil-fatt, illum qiegħda fl-aħbarijiet li l-MIA hija t-tieni l-aqwa fl-Ewropa meta qed nitkellmu fuq din iċ-ċertifikazzjoni.

IS-SUR GEORGE BORG MARKS: Aħna neżerċitaw – kultant iż-żejjed naħseb, imma qatt mhu biżżejjed – sorveljanza stretta kemm fuq il-MATS, kif ukoll fuq l-MIA.

Aħna żgħar u allura għalina huwa faċli li nagħmlu dan l-eżerċizzju għax l-uffiċini tagħna huma kważi fejn it-terminal tal-Ajruport, u allura biex immorru u nagħmlu s-sorveljanza, għalina mhijiex diffiċli.

Nassigurakom li neżerċitaw dak id-dritt bl-aktar mod effiċjenti.

THE CHAIRMAN: L-Onor.

Francis Zammit Dimech kellu mistoqsija fuq dan il-punt.

FRANCIS ZAMMIT DIMECH: Nixtieq nagħmel punt simili għal dak li għamel l-Onor.

Jekk naqblu li dawn huma issues li jistgħu jkunu ta' sigurezza – mhux qed ngħid fuq it-totalità tal-argument jekk wieħed għandux jagħmel reasoned opinion jew le, dak argument ieħor – m'iniex konvint li dan huwa l-aħjar parti tal-argument, għaliex wieħed m'għandux ikollu din il-forma ta' kontroll Ewropew fis-sens li, jekk inti tajt lill-MIA l-faċilità li tagħmel dawn is-servizzi kollha, imbagħad l-MIA tiddelega wħud minn dawk is-servizzi lil ħaddieħor, xi mkien, l-obbligu ta' dak li trid tagħmel l-MIA jrid jiġi trasferit lil min qed jagħmel is-servizz.

Issa, jekk jiġix trasferit kuntrattwalment – jiġifieri, probabbilment, fil-kondizzjonijiet ikun hemm dawn ir-regoli kollha – huwa argument ieħor.

Inti tajt eżempju tajjeb ħafna ta' kif tgħabbi l-bagalji fil-holds differenti tal-ajruplan.

Jekk, għal xi raġuni – allaħares qatt dejjem – l-MIA ma tgħaddix dik il-kondizzjoni, is-sistema ma tibqax dik li tixtieq int żgur, u allura, jekk tgħaddix dan l-obbligu b'mod kuntrattwali, meta tgħid li ċċertifikajtu lill-MIA, mela l-MIA tkun responsabbli hi.

Irrid nassumi li ċ-ċertifikazzjoni tinkludi anke dawn l-obbligi.

Fir-rigward tat-tieni aspett ta' dak li kont qed tgħid dwar jekk tiċċertifikax is-subcontractors mill-kuntrattur jew mill-originating regulatory authority, nista' nifhem aktar x'qed tgħid.

Inti tista' tgħid li jien qed niċċertifika lill-MIA u nobbligaha li fejn hi tiddelega, jiġifieri fejn hi ddaħħal subcontractors, dawk is-subcontractors – kif nagħmlu fi proġetti ta' natura li m'għandhom x'jaqsmu assolutament xejn mal-avjazzjoni – iridu jkunu approvati minni, u mhux tqabbad lil min trid u żżid il-bażi tal-approvazzjoni mhux dwar l-element finanzjarju, it-tariffa jew kemm-il siegħa jaħdmu, imma l-elementi bażiċi ta' sigurezza fost l-oħrajn.

Naħseb li taqbel li f'xi stadju, dan l-obbligu jrid jgħaddi dejjem.

IS-SUR GEORGE BORG MARKS: Għandek raġun perfettament!

Dan jiġi fil-bidu nett għax dan joħroġ bħala tender, u aħna naraw it-tender ukoll.

Meta jkun hemm ground handler li jissottometti t-talba tiegħu biex jagħmel dan is-servizz, dan jiġi vvettjat ukoll.

Aħna naraw li l-liġi Maltija bħala traspożizzjoni tal-Ground Handling Directive tiġi osservata.

Inċidentalment, il-Kummissjoni Ewropea qed tikkonsidra wkoll direttivi oħrajn, peress li sabet li l-Ground Handling Directive ma tantx hija faċli biex tkun osservata fit-totalità tagħha minn kważi l-Istati membri kollha tal-EU.

Għalhekk l-EU qed tikkonsidra li tagħmel overhaul kompleta ta' dan il-Ground Handling Directive.

Dan ifisser li probabbilment ġejja xi regolamentazzjoni.

Meta tiġi regolamentazzjoni, jkun ferm aħjar għal kulħadd.

Nassigura lill-Onor.

Membri ta' dan il-Kumitat li aħna, bħala direttorat, nagħmlu sorveljanza fuq l-MIA anke inkwantu għal dawn il-ground handlers, u għalhekk ma nara l-ebda inkwiet dwar dan.

Jien nara li din hija superfluwa, għax hija xi ħaġa żejda li m'għandniex bżonn nidħlu fiha.

Jekk issir, imbagħad nagħmluha wkoll, mhux problema.

FRANCIS ZAMMIT DIMECH: Hawnhekk qed nifhem li qed tagħmlu l-oġġezzjoni tagħkom fuq il-proposta li qed tagħmel Malta, hux hekk?

EMMA ZAMMIT: Skużani, ma fhimtekx.

FRANCIS ZAMMIT DIMECH: Hawnhekk għandna x'se tkun il-pożizzjoni tal-Parlament Taljan li, jekk qed nifhem tajjeb, hija simili għall-proposta ta' Malta.

EMMA ZAMMIT: Eżattament!

FRANCIS ZAMMIT DIMECH: Għandek elenku dwar x'qed jagħmlu Parlamenti oħrajn apparti l-Italja?

EMMA ZAMMIT: S'issa, nafu biss dak li qed jagħmel il-Parlament Taljan.

FRANCIS ZAMMIT DIMECH: Il-Greċja?

EMMA ZAMMIT: S'issa ma ppubblikaw xejn.

S'issa, għandi biss il-pożizzjoni tal-Italja.

FRANCIS ZAMMIT DIMECH: La għandek tal-Italja, ma ċċekkjajtx x'inhi l-pożizzjoni ta' Parlamenti oħrajn?

EMMA ZAMMIT: Iċċekkjajt, imma ma ppubblikaw xejn.

FRANCIS ZAMMIT DIMECH: Fhimtek tajjeb li l-Italja qed tagħmel referenza għall-każ ta' Malta?

L-Italja qed tieħu l-każ tal-Italja.

Jien staqsejt il-kollega tagħna li jaħdem Brussell, imma ma kienx hemm ħafna kummenti fuqha, anzi qalli l-pożizzjoni tal-Italja biss.

FRANCIS ZAMMIT DIMECH: Ovvjament li se niddiskutu.

Imma, jekk naqblu, nisperaw li jkun hemm parlamenti oħrajn, anke għas-sigurtà ta' dak li qed nagħmlu hawn.

EMMA ZAMMIT: Id-deċiżjoni jekk nissottomettux din ir-reasoned opinion jew xi ħaġa oħra hija f'idejkom.

Jien elenkajt dawk l-artikli li kieku nżid, però sta għalikom biex tagħżlu jekk tissottomettux din ir-reasoned opinion jew jekk għandkomx xi kummenti oħrajn.

L-artikli qegħdin hawnhekk fin-noti tiegħi, imma huma simili ħafna tal-pożizzjoni Taljana, jiġifieri Delegated Acts, fuq l-EASA bħala exclusive competence, dawk il-mistoqsijiet li semmew il-kollegi tagħna, u dawk il-financial requirements li diġà ssemmew.

THE CHAIRMAN: Dawn mhumiex qegħdin fir-reasoned opinion li għandna hawnhekk?

EMMA ZAMMIT: Le, cjoé huma, però kieku jien, nelenka l-artikli biex ikunu aktar speċifiċi u nżidu iżjed is-saħħa tagħhom.

THE CHAIRMAN: Naħseb li nagħmlu tajjeb li nżidu l-artikli.

FRANCIS ZAMMIT DIMECH: Naħseb li tagħti aktar weight lill-argument tagħna, u m'hemm xejn ħażin li jkun hemm element ta' aktar sinkronizzazzjoni bejn iż-żewġ parlamenti li jkunu qegħdin joġġezzjonaw.

EMMA ZAMMIT: Tistgħu ma taqblux li nagħmlu din ir-reasoned opinion abbażi ta' parlamenti oħrajn x'għamlu, għax …

FRANCIS ZAMMIT DIMECH: Imma aħna dejjem nivverifikaw anke fejn qegħdin, però nistgħu nagħmluhom waħedna jekk naqblux.

THE CHAIRMAN: Il-pożizzjoni tagħna hija ad hoc, ma nimxux man-ngħaġ ta' Ġanni!

Ma nafx jekk is-Sur Borg Marks iridx jgħid xi ħaġa oħra.

IS-SUR GEORGE BORG MARKS: Jekk intom tixtiequ li nelenkaw l-artikli, għalina mhijiex problema.

FRANCIS ZAMMIT DIMECH: Bi ftit drafting bejnietkom, tistgħu tiċċirkolawha u normalment l-assenza ta' tweġiba tkun kunsens.

Nawtorizzaw liċ-Chairman.

LUCIENNE MEILAK: Mir-rapport li għandna fuq l-andament ta' diskussjoni ta' min jgħid li, pereżempju, Franza diġà wriet it-tħassib fuq artiklu 75, u qed tistaqsi jekk l-EASA għandhiex tkun il-competent authority għal ħafna affarijiet, u anke fuq il-punt ta' sussidjarjetà, jiġifieri waqt l-andament tal-Working Party diġà hemm ħafna tħassib.

Hemm numru ta' pajjiżi oħrajn – pereżempju, Franza, l-Awstrija, il-Latvja, id-Danimarka, Spanja, il-Portugall, ir-Renju Unit, ir-Repubblika Ċeka, l-Italja, il-Polonja, il-Belġju, il-Bulgarija u l-Greċja – urew it-tħassib tagħhom fuq in-numru ta' Delegated Acts fil-proposta.

Naħseb li hemm wisq.

TONIO FENECH: Fil-fatt, nixtieq inqajjem il-punt li, waqt li jista' jkun tajjeb li noqogħdu nikkwotaw il-klawsoli li qegħdin noġġezzjonaw għalihom, f'dan l-istadju fejn mhux il-livell li se tiġi diskussa l-issue klawsola klawsola, imma hija aktar fuq jekk il-proposta hijiex se ssib is-support tal-Istati membri jew le, personalment, naħseb li jkun aħjar li nibqgħu daqsxejn ġeneriċi, jiġifieri ngħidu fuq fejn m'aħniex qed naqblu, imma mhux nippontaw il-klawsoli, għax tista' tiġi interpretata li l-klawsoli l-oħra qegħdin naqblu magħhom, u fl-għaġġla, ma nafx f'jumejn inkunux analizzajna kull klawsola biex naraw jekk hux qed naqblu magħha jew le.

Għalhekk, jekk ma noqogħdux nelenkaw il-klawsoli, aħna dejjem nistgħu ngħidu li fl-ittra tagħna konna qed nirreferu għall-klawsoli li ma jogħġbuniex; imma, jekk ma nniżżluhiex fil-lista li nniżżlu, allura jgħidulna li dik ma semmejnihiex.

Jekk hemm ħafna Delegated Acts, ma naħsibx li għandna noqogħdu ngħidu liema Act togħġobna jew ma togħġobniex, imma għandna ngħidu li aħna kontra l-prinċipju ta' dawn id-Delegated Acts.

IS-SUR GEORGE BORG MARKS: Jekk tippermettuli, meta konna qegħdin niddiskutu bejnietna kif se nifformolaw din ir-reasoned opinion, għall-ewwel konna qegħdin ngħidu li nelenkaw l-artikli.

Personalment, jien il-listi jdejquni, għax kif qal l-Onor Membru, il-problema hija li jekk tħalli punt barra, ifisser li qed taqbel miegħu.

Nippreferi li noqgħod ġeneriku, u mbagħad nara x'se jiġri.

Peress li m'għandniex ħin, kważi kważi nirrakkomanda li tintbagħat kif inhi, għax veru li hija idea tajba li nagħmlu l-artikli kollha, però tant hemm li nħoss li, at this point in time, naħseb li ma tanx hija l-aħjar għażla.

FRANCIS ZAMMIT DIMECH: Forsi nagħmel kumment żgħir ieħor.

Fhimt l-argument li qed jagħmel il-kollega tiegħi u huwa veru li hemm dak il-periklu.

Forsi wieħed jista' jagħti ftit eżempji biex juri li daħal aktar fil-fond, u jgħid li qed jagħmel dan bħala eżempji u mhux eżawrjenti, jiġifieri tista' tagħmel dik is-salvagwardja wkoll.

L-importanti li nżommu dan il-ġist.

THE CHAIRMAN: L-importanti li nwasslu dan il-messaġġ għax din irridu rressquha sa jumejn oħra.

Aħjar inħalluha hekk ħalli ngħadduha llejla lill-iSpeaker.

FRANCIS ZAMMIT DIMECH: Nistgħu nżidu sentenza li ninsabu disposti nagħtu spjegazzjonijiet ulterjuri jekk mitluba, biex nużaw trick tal-avukati!

THE CHAIRMAN: Hawn aktar kummenti?

(Onor. Membri: No) Jekk naqblu li tintbagħat din l-opinjoni motivata, allura l-Kumitat irid jara jekk tintbagħatx din l-opinjoni kif inhi jew jemendahiex.

Naħseb li hawnhekk qed naqblu li se nħalluha kif inhi.

Skont il-proċedura, se ngħaddiha lill-iSpeaker tramite l-Iskrivan tal-Kamra li, min-naħa tiegħu, irid iġib l-approvazzjoni tal-Kumitat Permanenti dwar ix-Xogħol tal-Kamra, u wara jqegħdha fuq il-Mejda tal-Kamra u jibgħatha lill-President tat-tliet istituzzjonijiet tal-Unjoni Ewropea sat-2 ta' Marzu 2016.

Nirringrazzjakom talli ġejtu hawnhekk.

THE CHAIRMAN: Għandna invit mill-Kumitat għall-Affarijiet Barranin tal-Kunsill tal-Assemblea Russa.

Kif tafu, il-Kumitat diġà kien iddiskuta djalogu u skambju bejn iż-żewġ kumitati fil-laqgħa tal-1 ta' April 2015, u dan wara li rċevejna l-parir mill-Ministeru għall-Affarijiet Barranin fid-9 ta' Marzu 2015 – għandkom kopja tiegħu – fejn intqal li ma kienx hemm projbizzjoni għall-kuntatti fuq livell parlamentari, u allura ma kienx hemm problemi salv li fil-programm ma jkunx hemm inklużi laqgħat ma' persuni li jidhru fil-lista ta' sanzjonijiet tal-Unjoni Ewropea, dik tal-15 ta' Settembru 2015, u li ma tkunx tista' tinħareġ visa għal Malta għal min ikun fuq din il-lista.

L-istess parir ġie mtenni reċentement mill-istess Ministeru fit-23 ta' Frar 2016, u dan għandkom ukoll kopja tiegħu.

Fid-19 ta' Awwissu 2015, iċ-Chairman tal-Kumitat Russu ħareġ invit ikkomunikat lili mill-Ambaxxatur waqt laqgħa tal-15 ta' Settembru 2015 u, wara skambju ta' emails magħkom membri ta' dan il-Kumitat, jien irrispondejt fit-22 ta' Settembru 2015, fejn aċċettajt u qbilt li l-arranġamenti jsiru through diplomatic channels.

Għandna ittra datata 2 ta' Frar 2016, li għaddihieli l-Ambaxxatur Russu, fejn in-naħa Russa qed tissuġġerixxi li ż-żjara tad-delegazzjoni ta' dan il-Kumitat issir jew bejn it-28 u 31 ta' Marzu 2016, inkella fl-ewwel għaxart ijiem ta' April 2016.

L-Ambaxxatur verbalment indikali li d-delegazzjoni se tkun ta' erba' Membri tal-Kumitat, u allura tnejn minn kull naħa.

Diġà ġie miftiehem li l-aġenda u l-laqgħat isiru through diplomatic channels, anke biex min-naħa tagħna naċċertaw li f'dan ir-rigward jiġu osservati miżuri ristretti imposti mill-Unjoni Ewropea fuq ir-Russja.

Jekk taqblu, ninforma lill-Ambaxxatur Russu għal Malta bil-miktub li d-delegazzjoni tal-Kumitat lesta tagħmel żjara fir-Russja, kif ukoll nispeċifikaw id-dati, basta li l-programm tal-laqgħat isir bi ftehim minn qabel bejn iż-żewġ naħat u li jkun jirrispetta r-restrizzjonijiet jew sanzjonijiet tal-Unjoni Ewropea li aħna marbutin bihom.

Qed ngħaddilkom draft tal-ittra għall-kummenti tagħkom.

Jekk hemm qbil dwar dan, irridu naraw dwar il-kompożizzjoni tad-delegazzjoni, biex imbagħad naslu għal dati għaliex l-Ambaxxatur Russu ta' sikwit qed jistaqsini dwar dan.

Biex naraw min se jkun qed jagħmel parti mid-delegazzjoni, jien għandi email hawnhekk fejn l-Onor.

Michael Falzon qed jinformani li huwa interessat.

Nimmaġina li kulħadd huwa interessat li jitla' r-Russja, ma nafx kif se nagħmlu.

Se nagħmlu polza?

FRANCIS ZAMMIT DIMECH: Naħseb la hu interessat jitla', min-naħa tal-Oppożizzjoni żgur għandu jkun hemm l-Onor.

Imbagħad, kif jitkellmu l-oħrajn, l-għażla tista' ssir f'livell ta' grupp parlamentari.

Ikollna data sa meta nikkomunikaw miegħek.

Jien għamilt il-każ tal-kollega tiegħi filwaqt li jien interessat ukoll, basta nkun bħala t-tieni u mhux l-ewwel.

THE CHAIRMAN: La qed naqblu fuq il-prinċipju, se nagħmel laqgħa mal-Ambaxxatur Russu fejn se ninformah li l-grupp huwa entużjast ħafna li jmur għal din il-laqgħa.

Aħna qegħdin nitkellmu fuq żjara ta' tlett ijiem.

Ħa nibqgħu ffokati, għax diġà qegħdin neċitaw ruħna bir-Russja!

Rigward is-suġġetti li se jkunu diskussi, minbarra dawk li jikkonċernaw il-politika barranija fejn ir-Russja hija protagonista f'diversi inħawi, allura tajjeb li wieħed jisma' x'għandhom xi jgħidu dwarhom.

Hemm setturi oħrajn mhux kontroversjali li nistgħu nidddiskutu, bħat-turiżmu, skambji kulturali u oħrajn.

Għalhekk, nitlob is-suġġerimenti tagħkom dwar temi li tixtiequ li jiġu diskussi.

Tistgħu tikkomunikaw miegħi – mhux bilfors issa – imma anke permezz ta' email.

Għandna wkoll invit li għaddielna l-iSpeaker dwar ir-rappreżentanza tal-Parlament tagħna fil-laqgħa bejn l-EPU u l-Parlament Ukren dwar institution building, li se ssir bejn id-29 ta' Frar u t-2 ta' Marzu 2016.

Fil-fatt, diġà ġie ċċirkolat dan l-invit, u qed jattendi għal din il-laqgħa l-Onor.

Għandna ittra datata 3 ta' Frar 2016 mill-President tal-Parlament Ewropew b'risposta dwar il-mod kif ġiet trasmessa l-proposta leġiżlattiva dwar l-elezzjoni tal-Parlament Ewropew, fejn ta l-verżjoni tiegħu kif din għaddiet skont il-parlamenti nazzjonali.

Fil-frattemp, din il-proposta għaddejnieha mit-test tas-sussidjarjetà, u eventwalment se jsir ukoll skrutinju tagħha hekk kif nirċievu l-poiżizzjoni tal-Gvern fuqha.

Għandna wkoll talba mill-Ambaxxata Taljana u mill-Ministeru għall-Affarijiet Barranin ta' Malta għal laqgħa mal-Ministru tal-Affarijiet Barranin Taljan, Paolo Gentiloni, li se jkun fuq żjara hawn Malta nhar il-Ħamis, 10 ta' Marzu 2016.

Il-ħin disponibbli huwa bejn is-2.30 p.m. u t-3.30 p.m., għax imbagħad jitlaq fil-5.00 p.m. Qed nilqgħu din it-talba.

Għandna talba oħra mill-Ambaxxata Taljana għal laqgħa mas-Senatur Vannino Chiti, President tal-Kumitat għall-Affarijiet Barranin tas-Senat u żewġ senaturi oħrajn, membri tal-istess kumitat, li se jkunu hawn Malta nhar il-Ħamis, 12 u l-Ġimgħa, 13 ta' Mejju 2016.

Naħseb li b'mod ġenerali għandna nilqgħu din it-talba u, jekk naqblu, nipprovaw naslu għal ġurnata bejn il-Ħamis u l-Ġimgħa.

Imbagħad, id-dettalji nħalluhom għal aktar tard.

Għandna wkoll skambji ta' emails mis-segretarjat tal-Kummmissarju Karmenu Vella fejn laqa' talba li għamiltlu biex jindirizza l-Kumitat dwar il-prijoritajiet tal-programm ta' ħidma tal-Kummissjoni għall-2016 dwar kif sejrin l-inizjattivi ewlenin taħt ir-responsabilità diretta tiegħu.

Din il-laqgħa tista' ssir nhar il-Ġimgħa, 18 ta' Marzu, fl-10.30 a.m. Is-segretarjat tal-Kummissarju qed jitlob konferma min-naħa tagħna.

Fil-fatt, numru ta' parlamentari oħrajn jagħmlu prijoritizzazzjoni, kif jidher fit-tabella li għandkom, fejn ikompli l-COSAC.

Nistaqsi jekk hemmx kummenti dwar din il-laqgħa.

Naħseb li l-laqgħa mal-Kummissarju Karmenu Vella għandha ssir.

Anzi, huwa importanti li ssir.

Għalhekk nitlobkom tieħdu nota ħalli jkollna attendenza tajba.

AFFARIJIET OĦRA

THE CHAIRMAN: Fl-aħħar laqgħa, l-Onor.

Tonio Fenech talab tagħrif dwar il-punti li tqajmu dwar ir-reviżjoni tal-European Neighbourhood Policy, u r-Research Analyst is-Sinj.

Rodianne Spiteri għandha dik l-informazzjoni.

Rodianne Spiteri biex tingħaqad magħna fuq il-mejda.

RODIANNE SPITERI: Nixtieq niċċara xi punti għall-Onor.

Biex nagħti ftit l-isfond, f'Lulju tas-sena li għaddiet, il-Working Group 1 kien għamel skrutinju tal-EM dwar il-Joint Consultation Paper "Towards a new ENP" (JOIN (2015) 6 final).

Kien hemm xi nuqqas ta' issues li ma ssemmewx, fejn konna bgħatna email lill-MFA biex nagħrrfuhom bit-tħassib tagħna; fosthom, pereżempju, niftakar tajjeb li ma kenux issemmew il-human rights, kien hemm focus qawwi fuq is-South u s-Southern Neighbourhood, filwaqt li l-East ma kien issemma xejn.

Kien hemm anke, pereżempju, ċerti mistoqsijiet kif se tassigura li jkun hemm oġġettività, ugwaljanza, il-mod kif tittratta mal-imsieħba, u allura, minħabba f'hekk, kien ġie ssuġġerit li dan jgħaddi quddiem l-FEAC.

Iżda, imbagħad, fuq livell Ewropew ġraw ċerti żviluppi, fejn kienet ħarġet il-Joint Consultation Paper Nru. 50 tal-2015 (JOIN (2015) 50 final).

Din hija communication paper li tidħol f'ħafna dettall.

Jien qgħadt attenta li nara li, mit-tħassib li konna qajjimna, ma kienx hemm ċerti issues imsemmija fl-EM u fil-pożizzjoni tal-Gvern, imma jissemmew f'ħafna dettall fil-communication.

Bħala stadju li jmiss, se nibagħtu dan ir-rapport li ktibt lill-MFA ħalli huma jkunu jafu minn liema stadji għaddejna dawn id-dokumenti, u se nkunu qegħdin nistennew il-pożizzjoni tal-Gvern għal dik li hija l-communication.

THE CHAIRMAN: Nirringrazzjakom.

Il-Kumitat huwa aġġornat għal data oħra.

Fit-8.06 p.m,. il-Kumitat aġġorna għal data u b'aġenda li kellhom jiġu kkomunikati aktar tard.


KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET tal-familja

AVVIŻ

Laqgħa Nru 16

It-Tlieta, 8 ta' Marzu 2016 fis-6.45 p.m.

L-Onor.

Godfrey Farrugia, President tal-Kumitat Permanenti dwar l-Affarijiet tal-Familja, javża li l-Kumitat se jiltaqa' nhar it-Tlieta, 8 ta' Marzu 2016 fis-6:45 p.m. fil-Kamra tal-Kumitati fil-Parlament b'din l-aġenda:-

Parenting in a Changing Society – Diskussjoni mal-Kummissarju għat-Tfal.

Affarijiet oħra.

Proceedings, agenda, minutes and transcripts of the parliamentary committees docx